NaiveNeuron/SloPal huggingface dataset:
Richter, Ján, poslanec NR SR (2020-11-26):
Ďakujem pekne. Chcem poďakovať za vecné a pragmatické pripomienky, ktoré tu zazneli. Som rád, že sme nechali tú ideológiu niekde úplne inde. Teraz, ak dovolíte, ku konkrétnym otázkam. Moje postoje, viete, ak najväčšie združenie zamestnávateľov a najväčšie združenie odborárov povedia, že toto je dobré riešenie, ja som osobne presvedčený, že by sme ich mali rešpektovať. Nehovorím nič iné, neberem právo. Pokiaľ RÚZ, to mi možno pán minister bude oponovať, má iný názor ako ďalší zamestnávateľský zväz, viete, RÚZ je v prvom rade predstaviteľ veľkých firiem. Veľké firmy majú poriešený tento problém, pretože majú závodné jedálne, majú výber z 5-6 jedál, je prirodzené, že ten zamestnanec má záujem tam chodiť, lebo tá cenová relácia a kvalita tomu jednoducho zodpovedá. Čo sa týka, týka tých protestov. Prosím vás, nespájajte protesty 11. novembra s protestami odborárov, ktoré uskutočňujú po jednotlivých krajských mestách, a pokiaľ mám informácie, budú v tom aj pokračovať. Po prvé dodržujú zákon pri tomto aj z hľadiska počtu, aj rúšok, aj neviem čoho všetkého ostatného. Nechcú sa dostať do nejakých problémov. Len opakujem ešte raz, to nie je celkom to, čo tu bolo, bolo 11. novembra, konkrétne v Bratislave. Čo sa týka sociálny dialóg – malých nikto nezastupuje. Do istej miery máte pravdu, pani poslankyňa. Viete, len situácia je taká, že zákon hovorí, že aj pri klasickom podnikovom vyjednávaní za zamestnancov vyjednáva najsilnejší. To znamená ten, čo má najviac členov. To je v zákone. (Prerušenie vystúpenia časomerom.)
Laššáková, Jana, podpredsedníčka NR SR (2012-06-28):
Ďalej do rozpravy je prihlásený pán poslanec Kuffa Štefan. Nech sa páči.
Sulík, Richard, predseda NR SR (2011-03-24):
Ďakujem. A keďže je rozprava opätovne otvorená, štyria poslanci sa prihlásili, písomne za klub SaS Martin Poliačik, za klub SMER-u pán Čaplovič a dvaja poslanci písomne, Igor Matovič a Tatiana Rosová. Poprosil by som ich uviesť na tabuľu. Ďakujem. A slovo má pán poslanec Poliačik. Nech sa páči.
M. Damborská, poslankyňa: (2009-02-05):
Áno, zákon nie je dokonalý a som presvedčená, že ešte dlho nebude, pretože na závažnosť problematiky, pokiaľ nebude slúžiť občanovi, ale bude prispôsobený požiadavkám predsedov samosprávnych krajov a jednotlivých poslancov podľa ich predstáv, nikdy nebude vyhovujúci, pretože títo tvrdej realite v sociálnych zariadeniach nerozumejú. Preto očakávam novelu zákona o sociálnych službách z dielne kompetentných ministerstva práce v čo najkratšom čase... (Vystúpenie automaticky prerušené časomierou.)
Grendel, Gábor, podpredseda NR SR (2023-06-22):
Ďakujeme, pán poslanec. Prerušujem teraz schôdzu do 17.10 h, kedy budeme pokračovať hlasovaním. (Prestávka.)
Šimečka, Michal, podpredseda NR SR (2024-04-30):
Pán poslanec Hlina.
Mazurek, Milan, poslanec NR SR (2021-06-22):
Pani poslankyňa Cigániková, vy ste sa nám tu hrdo pochválili, že ako matka ste dali zaočkovať teda 14-ročného syna, lebo mu to vraj zachráni život a... To je vaša slobodná vôľa, ja si o tom môžem myslieť, čo chcem, ale tak ako povedal môj predrečník Miro Suja, je to na zvážení každého rodiča, ktorý chce predsa pre tie svoje deti to najlepšie, ale prosím vás, vyhnime sa tu takým pojmom, ako keď to hovoríte či už vy, alebo vaši kolegovia, že to je nejaký vedecký prístup alebo prístup zodpovednosti, pretože keď si pozriete na štatistiky úmrtí, tak pre deti je táto choroba prakticky neškodná a jediný dôvod, prečo im takto v úvodzovkách zachraňujete život, je ten, že tu máte na sklade kopec vakcín, ktoré ste kúpili za peniaze daňových poplatníkov, a potrebujete ich niekde minúť. A keďže vidíte, že klesá záujem, tak to skrátka začínate nasadzovať aj malým deťom. Deťom, na ktorých neboli podniknuté nejaké zmysluplné klinické štúdie, a to sa týka všetkého ostatného, pretože to bolo testované asi na 1 100 deťoch v rámci nejakých dvoch mesiacov a vám to možno stačí, vy si možno poviete, áno, to je v poriadku, táto vakcína bude účinná, všetko je fajn, nemá to negatívne účinky, vás nezaujímajú dlhotrvajúce negatívne efekty, ktoré môžu vyvstať, v poriadku. Opäť prízvukujem, vaše vlastné rozhodnutie, vaša vlastná zodpovednosť, ale to, o čom sa tu bavíme a čo prízvukujú aj vaši poslanci, aj poslanci vašich koaličných strán, je skrátka neprijateľné, že očkovaní ľudia majú mať výhody nad tými neočkovanými, lebo tu neexistujú empirické dôkazy o tom, že by bola akási kolektívna imunita, je to nezmysel, keď hovoríte o tom, že tie zaočkované krajiny si vedú lepšie, lebo môžete porovnať po celom svete. Mongolsko má jedno z najlepších mier zaočkovania na svete a tie prípady im tam rastú omnoho rýchlejšie ako v iných krajinách, kde zase nezaočkovaní nie sú. To znamená, sami priznávate, že vy neviete, či to funguje, a preto je neprijateľné, aby ste to ľuďom prisudzovali alebo ich nútili do toho nejakým zvýhodňovaním. Akýmkoľvek sa len pri... na akékoľvek si skrátka len spomeniete.
Kavecká, Monika, poslankyňa NR SR (2022-10-04):
Ste ma chceli vystrašiť, ale nebojte sa, teda nebudem hovoriť akože dlhšie. Ale prešli sme plynulo k tejto dobe, k tejto ťažkej dobe. Ja osobne stále zastávam názor, že zdravotnícki pracovníci si zaslúžia to finančné ohodnotenie nie za to vykonávanie tej práce fyzickej a psychickej, ktoré sú v každom jednom povolaní, ale za to, že to je obetavé povolanie. Je to obetavé povolanie, tak ako je obetavé povolanie či už policajný zbor, armáda, pretože tam mnohokrát nastavujete svoj vlastný ľudský život. A vieme, že v covide mnohí zdravotníci prišli pri výkone svojho povolania práve o to najcennejšie, čo mali, a to je život. Preto je to také dôležité, lebo v tomto povolaní nie každý vie toto povolanie vykonávať z toho dôvodu, že sú to ťažké stavy, ide tam o zdravie a životy ľudí a pozeráte sa práve tým ľuďom do očí, ktorí upierajú na vás zrak a žiadajú pomôcť. Možno že hovorím sentimentálne, emočne, ale je to tak. Preto pochopte aj tých zdravotníkov, že nie je to o tom, že robia, že proste žiadajú mnohokrát tie nároky z nejakého rozmaru, ale z toho, aby udržali svojich kolegov a kolegyne, aby neboli samé, aby neostali v nedostatočnom počte, a tým pádom by bola nebezpečná tá zdravotnícka starostlivosť. A to nikto nechceme. Nikto nechceme to, aby zdravotnícka starostlivosť bola nedostatočne poskytovaná. Takže v tej krátkosti času som chcela zhrnúť vlastne celé, celú tvorbu tohto zákona. Dá sa naozaj vylepšovať, dá sa mnohokrát prisunúť peniaze, pokiaľ na to máme. Garantovali sme skokové navýšenie, neviem, či je to dostatočné, možno že čas ukáže, ale práve pri kategórii sestra je to skokové. Bohužiaľ, ale ten odrazový mostík je veľmi nízko nastavený. Veľmi nízko napriek tomu, že sme chceli urobiť vysoký skok. Takže v ponímaní nad, do dnešných časov to možno neukazuje také vysoké percento alebo konečný finálny výsledok. Napriek tomu, že nás je to tak málo kolegov, tak si vážim, že ste prišli kvôli tomuto zákonu, že ste si to prišli vypočuť v priamom prenose. Ešte raz vám ďakujem a určujem hlasovanie na zajtra na sedemnástu hodinu. Ďakujem veľmi pekne.
Šeliga, Juraj, podpredseda NR SR (2021-03-18):
Ďakujem, pán minister. Ďalšia otázka je od pána poslanca Šudíka a je na pána podpredsedu vlády a ministra financií, ktorý je zároveň poverený vedením ministerstva zdravotníctva, pána Hegera a otázka znie: „Pán minister, situácia s COVID-19 sa mierne zlepšuje. Napriek tomu žijú zdravotníci a obyvatelia v Humennom, ktorí hromadne podpísali petíciu proti zriadeniu červenej nemocnice, v neistote a nevedia, či sa nemocnica A. Leňa zmení na červenú alebo tieto plány sú nateraz zažehnané. Bol by som rád, ak by ste obyvateľom okresov Humenné, Medzilaborce či Svidník povedali najnovšie informácie ohľadom tejto transformácie.“ Nech sa páči, pán podpredseda.
Přidal, Alojz, poslanec NR SR (2011-03-29):
Teraz dajte, prosím, pán predsedajúci, hlasovať o vrátení návrhu na dopracovanie.
P. Hrušovský, predseda NR SR: (2003-11-05):
(Hlasovanie.) 121 prítomných, 91 za, 3 proti, 26 sa zdržalo, 1 nehlasoval. Body 1 až 10 zo spoločnej správy sme schválili. Pán poslanec.
Žiga, Peter, podpredseda NR SR (2024-02-27):
Prosím, prezentujme sa a hlasujme. (Hlasovanie.) Konštatujem, že bolo prítomných 133, všetkých 133 bolo za. Návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní . Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Zmajkovičová, Renáta, podpredsedníčka NR SR (2013-09-25):
Pán poslanec Poliačik, nech sa páči.
T. Cabaj, podpredseda NR SR: (2010-02-09):
Panie kolegyne, kolegovia, poprosím, kto má potrebu si niečo povedať, choďte mimo rokovacej miestnosti. Vyrušujete tých, čo majú záujem sa na rokovaní zúčastniť. Teraz dávam slovo poverenej spravodajkyni, ktorú určil navrhnutý gestorský výbor pre pôdohospodárstvo, životné prostredie a ochranu prírody pani poslankyni Magde Košútovej. Nech sa páči, pani poslankyňa, poprosím o spravodajskú informáciu.
Gašpar, Tibor, poslanec NR SR (2024-02-08):
Hlasujeme o bode 316 druhého pozmeňujúceho návrhu pána poslanca Galka.
P. Hrušovský, predseda NR SR: (2004-05-12):
(Hlasovanie.) 140 prítomných, 135 za návrh, 1 proti, 3 sa zdržali, 1 nehlasoval. Návrh zákona sme schválili do druhého čítania .
Cigániková, Jana, poslankyňa NR SR (2020-04-03):
Ďakujem veľmi pekne. Vážení kolegovia, ako spoločná spravodajkyňa výboru predkladám spoločnú správu k vládnemu návrhu zákona. Uvedený vládny návrh zákona prerokovali tieto výbory: ústavnoprávny výbor, výbor pre sociálne veci, výbor pre hospodárske záležitosti a výbor pre zdravotníctvo ako gestorský výbor. Ústavnoprávny, výbor pre sociálne veci a výbor pre hospodárske záležitosti súhlasili s uvedeným návrhom zákona a odporučili Národnej rade návrh zákona schváliť. Výbor pre zdravotníctvo súhlasil s návrhom zákona s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona vyjadrených v uzneseniach uvedeným pod IV tejto správy a v stanovisku gestorského výboru odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Spoločná správa obsahuje 17 pozmeňujúcich návrhov. Gestorský výbor odporučil hlasovať v bodoch 1 až 17 spoločne s návrhom gestorského výboru schváliť. Spoločná správa výborov bola schválená uznesením dnešným, kde ma výbor poveril za spoločnú spravodajkyňu. Pán predseda, skončila som, môžete otvoriť rozpravu.
Vons, Peter, poslanec NR SR (2022-09-21):
Ďakujem. Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre hospodárske záležitosti a výboru pre obranu a bezpečnosť. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Laššáková, Jana, podpredsedníčka NR SR (2012-07-26):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno, nech sa páči, pán minister.
Simon, Zsolt, poslanec NR SR (2015-02-18):
Ďakujem pekne. Vážený pán kolega, s tým, čo ste povedali, v plnej miere súhlasím a stotožňujem sa. Snáď by som dodal, že naozaj tá cena 60 mil. eur je opodstatnená? Takúto sumu? Dnes naozaj minister Pavlis nesie politickú zodpovednosť, a nie trestnoprávnu ani nie hmotnoprávnu, ale politickú zodpovednosť pred politickým orgánom v tejto krajine a to je parlament. Ale treba si povedať, že takú istú politickú zodpovednosť, keď nie väčšiu, má predseda politickej strany SMER, pretože on bol ten, ktorý ho nominoval či už do pozície, dal návrh na jeho nomináciu, či už do orgánov Fondu národného majetku, alebo za štátneho tajomníka, alebo za ministra. A nie práve ten istý Robert Fico nominoval vedenie alebo pomohol Harabinovi sa dostať tam, kde sa dostal? A nie takýmito postupnými krokmi sa vytvoril priestor k tomu, aby Port Service bol úspešný v spore, v ktorom by nikto úspešný nemohol byť za normálnych okolností a už tobôž nie o 60 mil.? A keď, kolegyne a kolegovia zo SMER-u, tu v diskusii odznieva, že kričíme skôr, než sa to stane, ako tak príďte a povezte, že prečo nedostanú sestričky doplatené. Prečo nie sú dofinancovaní lekári v nemocniciach? Skadiaľ máme zobrať peniaze, keď vy sa, s úsmevom na tvári sa, prispievate a pomáhate k tomu, aby štát namiesto toho, kde máme platiť, kde by sme mali platiť občanom tejto krajiny, dáme peniaze tým, ktorí sa uchádzali v privatizácii a neboli úspešní. Koľko je firiem, ktoré neboli úspešné v privatizácii? To každému máme toľko zaplatiť?
Zmajkovičová, Renáta, podpredsedníčka NR SR (2014-06-03):
Pán poslanec Zajac.
Janiš, Stanislav, poslanec NR SR (2011-04-06):
Ďakujem za slovo, pán predseda. Kolegyne, kolegovia, v rozprave vystúpilo desať poslancov, nezaznel žiadny návrh, čo sa týka rokovacieho poriadku, § 73, preto vás prosím, pán predseda Národnej rady, aby ste dali hlasovať o tom, že Národná rada prerokuje predložený návrh zákona v druhom čítaní.
Figeľ, Ján, podpredseda NR SR (2014-11-09):
Nech sa páči, Igor Hraško.
Kolíková, Mária, poslankyňa NR SR (2024-05-02):
No, ja by som si určite oveľa viac priala, keby sme takúto debatu mali niekde inde ako priamo s návrhom, ktorý by znamenal zásah do života ľudí, ktorí nie sú ani deti, hej, ktorí nemenia každý rok, že veď bavme sa o tom, samozrejme, ale to, čo tu povedal pán poslanec Škripek, však to vôbec, to neprichádza do úvahy. A to, čo ste povedali, pani poslankyňa Záborská, veď vy neprichádzate s tým, aby sa to nemenilo, vy prichádzate s tým, aby to nebolo možné vôbec. Takže ako, sa mi zdá, že my sa tu nepočúvame. Zjavne je tu nejaká obrovská hrádza medzi nami. Je tu malá skupina ľudí, ani nie jedno percento, ktoré sa trápia preto, že sa poriadne nevedia zaradiť v rámci rodovej identity. Nevieme si ani predstaviť, tí, čo nemáme toto trápenie, akými úzkosťami táto skupina ľudí prechádza. Ak sa čo len trochu začneme zaoberať práve týmito príbehmi, tak vidíme, že sú to naozaj veľmi-veľmi ťažké ľudské osudy. To, čo chcete vy teraz urobiť, je, že chcete zmeniť štyridsaťročnú právnu úpravu, ktorá týmto ľuďom aspoň čiastočne uľahčovala život. Tak prečo do toho zasahujete, keď vidíte, keď sa tu rozprávame, že prinajmenšom, prinajmenšom môžete vnímať a vidieť, že nie všetko možno o tom viete. A to, čo tu rozprával pán poslanec Škripek, však to sa vôbec netýka detí. Veď ako to, čo vy tu rozprávate, je, že prosím vás, nerobte tu strašiaka, kde ten strašiak, kde ten strašiak nie je, ale takáto, takáto možnosť u nás proste vôbec teraz nie je. Takže nehľadajme strašiakov a neubližujme tým ľuďom, ktorí... (Prerušenie vystúpenia časomerom.)
Laššáková, Jana, podpredsedníčka NR SR (2014-06-26):
Pán poslanec Bastrnák, nech sa páči.
Matovič, Igor, poslanec NR SR (2011-04-01):
Ešte raz opakujem. Myslím si, že povinnosťou poslanca Národnej rady je byť tu prítomný a hlavne povinnosťou predsedu Slovenskej národnej strany je povinnosťou byť tu prítomný každú jednu minútu počas prerokovania zákona o jazykoch národnostných menšín. Vzhľadom na to, že tu nie je, alebo ho tu nevidím, tak úplne bez problémov budem hovoriť na jeho adresu, lebo mal by tu byť a za to je platený. Ale poviem to, teda dobre, poviem to trošku inak. Bol by som veľmi rád, ak by do budúcna nám neprijímali na Slovensku zákony strany ako SMK a SNS. Jednoducho SMK tu už nie je. To sa nám podarilo. Do budúcna, keď sa nám podarí, aby tu nebolo SNS, bude to veľmi dobré a... (Reakcie z pléna.) Kde je SMK? (Ruch v sále. Prerušenie vystúpenia predsedajúcim.)
Abrhan, Pavol, poslanec NR SR (2015-12-01):
Ďakujem pekne pánom poslancom za všetky faktické poznámky. K pánovi poslancovi Petrákovi. Som presvedčený, že niektoré témy a záujem štátu aj bezpečnosť občanov by mali byť mimo politického zápasu politických strán, že na tom by nám malo záležať všetkým. Páni kolegovia, ak je toto pravda a ak pre posilnenie bezpečnosti občanov treba prijať ústavný zákon, čo ste pre to urobili, s kým ste o tom rokovali? Nie ste pre to neurobili a s nikým ste o tom nerokovali, len vytĺkate z tohto, to ma mrzí, že sa snažíte robiť, tak z citlivých a posvätných vecí, by som povedal, politický kapitál. A to sa nerobí. A to sa nepatrí.
Bugár, Béla, podpredseda NR SR (2016-10-21):
Ďakujem pekne. Otváram rozpravu a chcem vás informovať, že písomne som dostal prihlášky: za klub SaS pani poslankyňa Blahová, za klub OĽANO pán poslanec Budaj. Potom ešte sú prihlásení pani poslankyňa Remišová, Matovič, Krajniak, asi Kollár, Pčolinský, áno, Viskupič a Kresák. Takže zatiaľ títo poslanci. A potom, samozrejme, v ústnej ešte, ako sa rozhodnete. Takže nech sa páči, teraz vystúpi za klub SaS pani poslankyňa Blahová, máte slovo. A potom pán poslanec Budaj za klub OĽANO.
Fecko, Martin, poslanec NR SR (2018-01-31):
Ďakujem pekne. Ďakujem pekne, páni kolegovia, že ste reagovali na mňa. Dobre, beriem to verejné priestranstvo, ale stále myslím si, že táto otázka bude stále nejako škrieť tých ľudí, keď je to vo fyzickom, vo vlastníctve fyzickej osoby, neviem, či na liste vlastníctva by sa dalo nejakým spôsobom, možnože aj tá definícia verejného priestranstva nejako zakomponovať, pretože to možno by bolo tiež nejaké riešenie, aby sa ujasnilo, čo to je, neviem, či takáto situácia bola na pretrase, alebo nebola, lebo to je tiež, myslím, že jedna z definícií nejakého obmedzenia, ktoré by teda občania mali o tom vedieť. A dobre, čo sa týka kroniky, pán Antal, áno, super, dobre, takže pokiaľ je to tak, že je tam odkaz, že to je, tieto zákony, ktoré som citoval, o nejakých tých knihách obecných, že už sú akože zastaralé, tak beriem, keď je tam náhrada. Pán Dostál, keď ste teda odpovedali že za pána ministra, lebo som dával otázku na neho, tak som rád, keď zastupujete aj ministra v týchto otázkach (povedané so smiechom a smiech v sále), takže dobre, O. K., pokiaľ je to tak, tak, že sa nebude môcť a ostane starý stav, tak beriem, keď to aj potvrdí minister, tak je to zodpovedané. Ďakujem pekne.
Jasaň, Viliam, poslanec NR SR (2012-05-09):
Ďakujem pekne. Vážená pani kolegyňa, vyzerá to, že teoreticky to naozaj možno ovládate, ale ja by som sa chcel spýtať, čo ste vy urobili, aké okamžité riešenia ste prijali na riešenie týchto problémov? Za všetkých vám odpovedal kolega Kuffa, že nič. Je to pravda. A ten diazepam, no, považujem to za nevhodnú poznámku a ja si ju dovolím trošku ináč povedať, asi vy ste si dávali každé ráno diazepam, aby ste sa ukľudnili a upokojili ste sa s tým ničnerobením, čo ste robili. A ja si dobre pamätám v uplynulých osemnástich mesiacoch, s akými návrhmi ste tu z vládnej koalície prichádzali a ako ste chceli niektoré problémy v rómskych osadách riešiť. No, nie prevenciou, nie možnosťou vytvárania pracovných príležitostí, ale represiou. Ja som to tam z toho kecpultu nazval, že sú to rasistické opatrenia. Myslíte si, že ak nebudú dávané jednorazové príspevky, tak deti nebudú rodiť deti? Ale budú. Budú, pani kolegyňa, ale tiež som to navrhoval na začiatku uplynulého osemnásťmesačného obdobia, aby ste našli spôsob, aby sa tie príspevky premenili na konkrétnu pomoc tým deťom, ktoré sa nepýtali na svet, ale tie deti potrebujú, aby sa o nich niekto postaral, keď sa o nich nevedia postarať ich deti, myslím tým rodičov. Takže menej takýchto vystupovaní a možno viac praktických činov. Ono nestačí ísť len raz, dvakrát si pozrieť osadu, Luník alebo niekde inde, a potom sa tváriť, že ovládam tú problematiku. Ja som tam vyrastal, aj teraz som bol na východe, Medzev, Jasov, Moldava. Choďte sa pozrieť, ako títo ľudia žijú. (Prerušenie vystúpenia časomerom.)
Gaborčáková, Soňa, poslankyňa NR SR (2019-02-12):
Dobrý deň, ďakujem za slovo. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1274. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Prosím, pán predsedajúci, otvorte všeobecnú rozpravu.
Paška, Pavol, predseda NR SR (2013-12-12):
Ďakujem pekne, pán podpredseda vlády, za zodpovedanie doplňujúcej otázky pána poslanca Vašečku. Vyčerpali ste svoj určený 15-minútový limit. Budeme pokračovať otázkami pre členov vlády. Prvá bola vyžrebovaná od pána poslanca Igora Hraška. Je pre pána ministra pôdohospodárstva a rozvoja vidieka Ľubomíra Jahnátka a znie: „Po zverejnených informáciách o množstve nelegálnych páleníc na Slovensku nepripravuje vláda zjemniť opatrenia v spotrebných daniach, aby znevýhodnila nelegálne pálenie?“ Poprosím vás, pán minister, o odpoveď.
Šimečka, Michal, podpredseda NR SR (2024-02-06):
Ďakujem pekne. Pán poslanec Dvořák.
Bugár, Béla, podpredseda NR SR (2017-06-21):
Ďalej v rozprave vystúpi pán poslanec Baránik.
Laurenčík, Milan, podpredseda NR SR (2021-05-28):
Pani poslankyňa Jana Majorová Garstková, s faktickou poznámkou nech sa páči.
Šimečka, Michal, podpredseda NR SR (2023-12-19):
Ďakujem veľmi pekne. Ďalší vystúpi pán poslanec Pročko.
Kvorka, Ján, poslanec NR SR (2018-06-13):
O pozmeňujúcom návrhu pani poslankyne Zemanovej budeme hlasovať nasledovne. Pán predsedajúci, prosím, dajte hlasovať o prvom bode pozmeňujúceho návrhu pani poslankyne Zemanovej.
Blanár, Juraj, podpredseda NR SR (2023-03-30):
Prerušujem rokovanie o tomto bode na chvíľočku, aby sme si vypočuli výsledky voľby ako prvej voľby člena Rady pre mediálne služby. Poprosím povereného overovateľa, aby nás informoval o výsledku tejto voľby. Nech sa páči. (Pokračovanie rokovania o opakovanom hlasovaní o návrhu na voľbu členov Rady pre mediálne služby , tlač 1420, a o návrhu na voľbu členov Rady Rozhlasu a televízie Slovenska, tlač 1431.)
Petrák, Ľubomír, poslanec NR SR (2010-11-04):
Ďakujem za slovo. Pán predsedajúci, chcem vás požiadať, aby ste hlasovanie, ktorým sa schválilo, že sa nebude pokračovať v rokovaní o návrhu tlači 148, vyhlásili za zmätočné, nakoľko tento návrh predniesol spravodajca v záverečnom slove a tento návrh nezaznel v rozprave, čo je v rozpore s rokovacím poriadkom a nemohol dať o tomto návrhu hlasovať. (Súhlasné hlasy z pléna.)
Suja, Miroslav, poslanec NR SR (2021-06-17):
Ďakujem za slovo. Pán poslanec Kyselica, nieže väčšinou, ale vždy sú tam zavretí 23 hodín. Tu hodinu majú na tú prechádzku, ak nejdú na nejaké vyšetrenie alebo výsluch. Takže... a to sú ešte nevinní. Nevieme, či sú vinní alebo nie. Takže to ste veľmi správne podotkol, že to nie je správne. Mali by mať trošku lepšie podmienky ako tí, čo sú už právoplatne odsúdení. Sa čudujem, že to tak nie je, ale dobre. A sa chcem spýtať, či vám za tú kolúznu väzbu volal niekto z tých, z tej tzv. pracovnej skupiny alebo niekto normálny, kto vie, čo tam sa deje. Lebo hypoteticky, pán poslanec, keby ste vy alebo ja bol zavrený v kolúznej väzbe a dvanásť mesiacov sa s vami neurobí žiaden úkon, neviem, ako by ste sa tvárili. A ja by som tých, čo vám volali, že to chceme zrušiť, ja by som im to dal vyskúšať na mesiac. Na mesiac. Že by sa s tým nič nespravilo. A o mesiac sa uvidí, či pôjdu von alebo nie, a navrhne sa ďalší mesiac. A potom 60 dní za nimi nikto neprišiel, tak nahajme ich aj 90 dní. Nahajme ich 365 dní a neurobme s nimi žiadny úkon. Viete, ako by rýchlo títo, čo vám volali, menili názor, pán kolega? A to neberem teraz politicky, to berem ako fakt a verím, že mi dáte za pravdu, lebo to tak je. Ak je niekto vo väzbe, v kolúznej, a neni odsúdený, tak sa hľadí na neho ako ne-vin-né-ho. Tak mali by sme tie úkony robiť tak rýchlo, ako sa to najrýchlejšie dá. Ale keď mesiace sa neurobí žiaden úkon, tak to nič neni iné len ako týranie a snaženie sa zlomiť nejakého človeka.
Blanár, Juraj, podpredseda NR SR (2022-12-08):
Pán poslanec Pollák s faktickou poznámkou.
Pellegrini, Peter, predseda NR SR (2015-11-12):
Ďakujem pekne. Chcete odpovedať, pán podpredseda?
Simon, Zsolt, poslanec NR SR (2017-03-30):
Ďakujem pekne. Vážený pán predsedajúci, ja by som si dovolil opätovne apelovať na vás a na vedenie parlamentu, aby ste zabezpečili informáciu od ministra vnútra aj v písomnej podobe, tak ako sa sluší a patrí, pretože zatiaľ odznelo len ústne a my ho nemáme ešte stále ani v elektronickej, ani v písomnej podobe, takže, a je to v súlade s rokovacím poriadkom, takže žiadam vás, aby ste naplnili rokovací poriadok. Ďakujem.
J. Richter, poslanec: (2007-11-27):
V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme nasledujúce legislatívnotechnické pozmeňujúce a doplňujúce návrhy k vládnemu návrhu zákona o zavedení eura v Slovenskej republike a o zmene a doplnení niektorých ďalších zákonov. Po prvé. K čl. I k § 18 ods. 10 písm. a) k bodu 1. V čl. I § 18 ods. 10 písm. a) v bode 1 sa slová „v písmenách b) až e)“ nahrádzajú slovami „v bodoch 2 až 6 v písmene b)“. Odôvodnenie: V čl. I sa navrhuje legislatívnotechnicky spresniť znenie ustanovenia § 10 ods. 10 písm. a) k bodu 1 vzhľadom na navrhované členenie v § 18 ods. 10 písm. a) a b) a v nadväznosti na bod 2 tohto pozmeňujúceho návrhu. K bodu 2. K čl. I k § 18 ods. 10 písm. a) nový bod č. 6 v nasledovnom znení: V § 18 sa dopĺňa nasledovné znenie: „Ministerstvo vnútra Slovenskej republiky v spolupráci s Ministerstvom obrany Slovenskej republiky pre oblasť sociálneho zabezpečenia policajtov a vojakov.“ Odôvodnenie: Navrhuje sa, aby všeobecne záväzný právny predpis, ktorý bude upravovať metódy, postupy a spôsoby duálneho zobrazovania a ďalšie podobné pravidlá pre duálne zobrazovanie a tiež prepočty a zaokrúhľovanie cien, jednotkových cien platieb a iných hodnôt pri prevode na euro, ďalej rozsah cien jednotkových cien platieb a iných hodnôt podliehajúcich duálnemu zobrazovaniu a zaokrúhľovaniu s osobným počtom desatinných miest a počet týchto desatinných miest, ako aj ceny platby a iné hodnoty výnimočne vyňaté z duálneho zobrazovania. K tomu sa navrhuje osobitný predpis, ktorý vypracuje Ministerstvo vnútra Slovenskej republiky v spolupráci s Ministerstvom obrany Slovenskej republiky. Zároveň navrhujem vybrať na osobitné hlasovanie bod spoločnej správy č. 23. Ďakujem pekne, pán predsedajúci, skončil som.
B. Bugár, podpredseda NR SR: (2003-01-14):
Teraz nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva. Vládny návrh zákona ste dostali ako tlač 105. Návrh na jeho pridelenie na prerokovanie výborom máte v tlači číslo 87. Prosím teraz podpredsedu vlády a ministra spravodlivosti pána Daniela Lipšica, aby daný návrh odôvodnil. Nech sa páči, pán podpredseda.
Grendel, Gábor, podpredseda NR SR (2021-05-13):
Záverečné slovo, pán spravodajca, želáte si? Nie. V tom prípade vyhlasujem rozpravu za skončenú. Pristúpime k hlasovaniu a prosím pána predsedu výboru pre obranu a bezpečnosť poslanca Juraja Krúpu, aby uvádzal hlasovanie. (Hlasovanie o návrhu poslancov Národnej rady Slovenskej republiky Vladimíry Marcinkovej, Juraja Krúpu a Petry Krištúfkovej na vydanie zákona, ktorým sa mení zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov , tlač 444.)
Mizík, Stanislav, poslanec NR SR (2017-12-12):
Ďakujem za slovo. Ale, ale, pán Osuský, toto je ťažká schizofrénia vo vašom podaní. Je jasné, že treba chrániť budovy pred škodami, je potrebné to trestať. Ale vy schvaľujete tiež takýchto ničiteľov majetku, aj keď povedzme komunistického, Kalmusa a Lorenza, ja ich volám striekači nosiaci slovenský znak v grafickej značke ženského prirodzenia. To vám nevadí? Čiže takíto vandali sú vám blízki. Ďakujem za slovo.
Figeľ, Ján, podpredseda NR SR (2013-10-16):
Na vystúpenie pána poslanca Blanára sú štyri faktické poznámky. Nech sa páči, Pavol Zajac.
Laššáková, Jana, podpredsedníčka NR SR (2012-09-21):
Pán poslanec Baška, nech sa páči.
Hrnčiar, Andrej, podpredseda NR SR (2017-03-30):
Vážené panie poslankyne, vážení páni poslanci, takže pokračujeme hlasovaním o návrhu, aby sa informatívna správa o využívaní letky ministerstva vnútra prerokovala, a teraz sa opravím, nie o 15. hodine, ale hneď po skončení bodu interpelácie. Prezentujme sa a hlasujme. (Hlasovanie.) Prítomných 130, za 83, proti 35, zdržalo sa 12. Konštatujem, že tento návrh sme schválili. Budeme pokračovať v prerušenej rozprave, v zlúčenej rozprave, kde je prihlásený písomne pán poslanec Matovič. Nech sa páči, pán poslanec. (Ruch v sále.) Poprosím vás, kľud v rokovacej sále. (Pokračovanie rokovania zlúčenou rozpravou o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 483, a o vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 485.)
Fronc, Martin, poslanec NR SR (2013-03-26):
Nechcel som v tejto debate vystúpiť, ale predsa mi nedá nepovedať tri krátke poznámky. Po prvé, viete, keď sa stane za celé to obdobie, čo tu je ten poslanec, že vezmú ho médiá, celé Slovensko o tom vie, celé Slovensko o tom píše. A istým spôsobom si môže z hanby nechať ušiť kabát. To je prvá poznámka. Druhá poznámka, keď sa hovorí o tom, že hanbíme sa za druhých. Hanba je osobná vec. Môžem sa hanbiť za seba. Za to, čo sme my urobili – zle urobil, obyčajne sa s tým málokto z nás pochváli. Ale hanbiť sa za druhých, to sa mi zdá niekedy skoro sebaprezentácia. A tretia poznámka. Koľko času sme teraz tomuto venovali? A pritom koľkokrát venujeme oveľa menej času veciam, ktoré sú vážne, ktoré rozhodujú o peniazoch ľudí, o peniazoch tejto spoločnosti nemalých o množstve miliónov korún? Je na zamyslenie, naozaj, pán kolega, či by sme sa takýmito zákonmi mali takto zaoberať a ich prezentovať. Ďakujem.
Š. Kužma, poslanec: (2008-04-04):
Nikomu sa nepomohlo, áno, lebo on nemôže, pán Burian, nemôže ísť po 10 rokoch, i keby chcel ísť do dôchodku, má 63 rokov a nemôže ísť, lebo musí sporiť 15 rokov. Ale nikomu sme nepomohli, lebo každý, komu to nevychádzalo, po 10 rokoch mohol kľudne sporiť 15 rokov. Ani v bývalom systéme sa tomu nebránilo. Čiže tuná treba nahlas povedať, že určitú skupinu, nemusí byť veľká, ale sa jasne poškodilo a nikomu sa nepomohlo, lebo každý mal aj teraz právo sporiť 15 rokov.
T. Cabaj, podpredseda NR SR: (2009-09-10):
Druhú otázku položil pán poslanec Imre Andruskó, adresovaná je ministrovi školstva a podpredsedovi vlády Slovenskej republiky, Jánovi Mikolajovi: „Ak pedagogický zamestnanec v septembri alebo v októbri 2009 sa prihlási na 2. kvalifikačnú skúšku, do akého termínu ju musí absolvovať, aby bola v zmysle zákona (317/2009) uznaná ako náhrada za 2. atestáciu?“ Nech sa páči, pán podpredseda vlády, odpovedajte.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 139 poslancov, za 125, 6 poslancov bolo proti, 7 sa zdržali, 1 nehlasoval. Uvedený návrh sme schválili.
Blanár, Juraj, podpredseda NR SR (2023-05-25):
Prepáčte, pán Vons je tu? Pani poslankyňa Kozelová, nikto to... (Reakcia z pléna.) Povedal som to aj som to prečítal. Trošku ste obrali... Pán minister, nech sa páči.
Figeľ, Ján, podpredseda NR SR (2014-11-09):
Viera Tomanová, nech sa páči.
Matovič, Igor, predseda vlády SR (2020-05-14):
Aha, dobre, ďakujem veľmi pekne, nabudúce sa pokúsim rýchlejšie rozprávať. Prepáčte.
Grendel, Gábor, podpredseda NR SR (2022-11-30):
Pán poslanec Viskupič.
Glváč, Martin, podpredseda NR SR (2019-09-17):
Ďakujem. S faktickými poznámkami dvaja poslanci, končím možnosť prihlásiť sa. Pán poslanec Tomáš.
Bugár, Béla, podpredseda NR SR (2011-04-06):
Vážené panie poslankyne, páni poslanci, otváram rokovanie 17. schôdze Národnej rady – schôdze (pozn.: dôsledne vyslovená dvojhláska „ô“), lebo som bol kritizovaný –, Národnej rady Slovenskej republiky a žiadam vás, aby sme sa zaprezentovali, nech sa páči. (Prezentácia.) Prítomných 142 poslancov. Konštatujem, že Národná rada je schopná sa uznášať. Na 17. schôdzi Národnej rady budú overovateľmi poslanci Peter Muránsky a Andrej Kolesík, náhradníkmi pani poslankyňa Jana Kiššová a Mikuláš Krajčovič (pozn.: správne má byť „Krajkovič“). O ospravedlnenie svojej neúčasti na 17. schôdzi Národnej rady požiadal pán poslanec Richard Raši. (Reakcia z pléna.) V čom je problém, pán poslanec Kaliňák? (Reakcia poslanca.) Krajkovič, áno. A čo som povedal? Krajčoviča ani nemáme, takže nestrašte sa. (Smiech v sále.) Takže na sedemnástej... (Smiech predsedajúceho.) Táto schôdza sedemnásta bola zvolená podľa čl. 83 odsek... (Reakcie z pléna: „Zvolaná.“) Páni poslanci, kľud, vidíte, ja som kľudný. Takže toto rokovanie parlamentu, sedemnáste, bolo zvolané podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 46 poslancov Národnej rady. Poslanci v žiadosti navrhujú prerokovať návrh na prijatie Vyhlásenia Národnej rady Slovenskej republiky k aktuálnym slovensko-maďarským vzťahom, a to tlač 311. (Bod programu: Návrh skupiny poslancov Národnej rady Slovenskej republiky na prijatie Vyhlásenia Národnej rady Slovenskej republiky k aktuálnym slovensko-maďarským vzťahom , tlač 311.) Uvedený návrh bol pridelený na prerokovanie zahraničnému výboru, taktiež bol zaslaný vláde na zaujatie stanoviska. Teraz dávam hlasovať o návrhu programu 17. schôdze, nech sa páči, prezentujme sa a hlasujme. Prítomných... (Piskot v sále.) Páni poslanci! (Hlasovanie.) Prítomných 144 poslancov, za 65, proti 76, zdržali sa 2, nehlasoval 1 poslanec. (Sústavný piskot a ruch v sále. Potlesk.) Konštatujem... Nevyrušujte, pán poslanec. Pretože program nebol schválený, vyhlasujem 17. schôdzu za skončenú. (Veľký ruch v sále, potlesk a pokriky.) Ďakujem pekne. (Rokovanie 17. schôdze NR SR sa skončilo o 16.05 hodine.)
Žiga, Peter, podpredseda NR SR (2024-06-13):
Pán predseda Kéry.
Kollár, Boris, predseda NR SR (2021-12-14):
S ďalším procedurálnym pán poslanec Podmanický.
Hlinka, Jozef, poslanec NR SR (2022-10-07):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c zákona o rokovacom poriadku prerokovať predložený návrh zákona v druhom čítaní.
Kadúc, Miroslav, poslanec NR SR (2013-03-15):
Ďakujem. Ja som veľmi rád za to, za to vystúpenie aj za túto diskusiu, len, pán Lipšic, viete, aký je rozdiel – a však asi viete, aký bude rozdiel –, ak niekto prechováva ľahkú drogu alebo ľahkú omamnú látku v množstve troch dávok a niekto ju má v dávke 3,5. Určite viete, že ten, čo má 3, dostane, vlastne do basy nepôjde, ten, čo má 3,5, do väzenia pôjde. Podľa tohto návrhu by teda bola tam podmienka, bol by tam probačný dohľad. Ale, ako som povedal, som rád za tú diskusiu, pretože aj tu s mojím susedom sme sa tak zhodli na tom, že možnože je namieste, a tým by som vyzval možno pána ministra, oddeliť trestné činy alebo skutky, ktoré sa týkajú výroby, dovozu alebo obchodovania, a trestné činy týkajúce sa prechovávania. Ak by sme to oddelili, možno predídeme tejto diskusii a zasa pomôžeme vylepšiť Trestný zákon o malý krok.
Vážny, Ľubomír, poslanec NR SR (2020-02-20):
Podľa mňa ste vy oveľa horší ako komunisti... (Prerušenie vystúpenia predsedajúcim.)
M. Číž, podpredseda NR SR: (2007-05-18):
So stanoviskom k faktickej poznámke, pán poslanec Mikuš, nech sa páči.
Pčolinský, Peter, podpredseda NR SR (2022-10-26):
Spravodajcom je kto? (Reakcia z pléna.) Je tu napísaný Janko Szőllős. Vyhlasujem dvojminútovú prestávku. (Prestávka.)
Pellegrini, Peter, predseda NR SR (2015-02-03):
Pán poslanec, chcem sa len spýtať, na koľko máte ešte? Ak nie na dlho, tak by sme asi nechali dôjsť ešte vás vo vystúpení.
Štefanec, Ivan, poslanec NR SR (2010-12-08):
Teraz dajte, prosím, hlasovať o bode zo spoločnej správy č. 8 s návrhom gestorského výboru neschváliť.
P. Hrušovský, podpredseda NR SR: (2001-09-06):
L. Orosz, poslanec: Ďakujem pekne. Vážené kolegyne, kolegovia, tento návrh zákona a ďalšie návrhy zákonov, ktoré patria do tzv. veľkého tresku, samozrejme, vyzerajú na prvý pohľad veľmi príťažlivo. Podstata ale nie je v tom, či znižovať alebo neznižovať odvody, podstata je v tom, čo to prinesie pre život v tejto krajine. Pani ministerka bola povinná hlbšie sa zamyslieť nad dopadom tohto návrhu zákona na život v tejto krajine. Prirodzene, povedala veci, ktoré sa nepáčia navrhovateľom, pretože spochybňujú ich návrh, a iste, nepáčia sa ani jej oponentom. Kto len trocha objektívne počúval pani ministerku nezaujato, musí uznať, že tento návrh zákona je veľkým politickým hazardom. Je hazardom so životom ľudí tejto krajiny. Vážené kolegyne, kolegovia, bude na nás, bude na tomto parlamente, či sa podpíšeme pod tento hazard.
Kuffa, Štefan, poslanec NR SR (2015-10-02):
Ďakujem za slovo. Tá povinná účasť na voľbách, jak je to v Belgicku, Luxembursku, v Grécku a Cypre, je to veľmi zlý zákon, hej, lebo sankcionuje v podstate voličov, tých, ktorí nejdú voliť. Tak sme to mali v minulosti, ale je to vždycky lepšie ešte, ako tento návrh zákona, ktorý, kolegovia, predkladáte tuná. Lebo tam je sankcia a vy idete vytiahnuť peniaze zamestnávateľom z vrecák, aby zaplatili ešte deň volieb, hej, za to, že išli občania voliť. Navyše ten obchod, ktorý tuná ako predkladáte a predkladáte, hej, zrušenie sviatku 1. septembra Deň ústavy, ani s tým sa nedá súhlasiť. Navyše tak, poviem to tak aj humorne, ešte aj školákom pokazíte radosť, ale ja si myslím, že Deň ústavy je významným sviatkom pre túto našu krajinu. Zvažoval som ešte ten predchádzajúci návrh zákona, ktorý ste tuná predkladali, aj ten pamätný deň, vymeniť ho za sviatok. Zvažoval som, že či to podporím, ale po tejto rozprave a tomto predložení tohto zákona nebudem hlasovať ani za ten predchádzajúci návrh, lebo tak sa mi to zlieva, ako keby tuná naozaj v krátkej chvíli a zobchodovali sa tuná nejaké tie sviatky. Jeden sviatok vyhodíme a druhý tam pretlačíme. A ešte sú to zamestnávatelia, ľudia, občania tejto krajiny, ktorí za to zaplatia. Jednoducho to musí byť právo a slobodné rozhodnutie každého jedného občana, máš právo voliť, ale máš právo aj nevoliť. Rovnako, tak ako kolega to tu spomínal, aj my máme v Národnej rade päť druhov hlasovaní. Môžeš byť neprítomný, môžeš hlasovať za, proti, zdržať sa alebo vykázaný, vykázaný ako neprítomný. Ďakujem.
Danko, Andrej, predseda NR SR (2016-05-18):
Minúta bola len, poprosím vás ešte. (Reakcia z pléna.)
Gál, Gábor, poslanec NR SR (2015-05-21):
Ďakujem za slovo. Dúfam, že ten scenár bude podobný ako pri predchádzajúcom zákone, že skončí rozprava a zoberiete to naspäť, pán poslanec. (Povedané so smiechom.) Nakoľko, nie ako tento zákon, ja chápem vašu pohnútku, čo chcete, spravodlivosť, čo sa týka toho, aby ten, kto niečo dodal, poskytol nejakú službu, odovzdal nejaké jeho, aby mal zaplatené v čase, keď je to splatné, ale, bohužiaľ, ten váš návrh je nereálny. Nereálny v tom, že niektoré faktúry nie je možné posúdiť podľa splatnosti. Ja keď mám po splatnosti iks faktúr a niektoré sú pre chod obchodnej spoločnosti, podnikateľa potrebné, potrebujem doviezť štrk, cement, keď som stavebná firma, a zatiaľ nezaplatím za kancelársky nábytok, ktorý som tiež objednal, a poviem, že ten kancelársky nábytok počká, lebo ja musím pre svojich robotníkov dodať tam štrk, cement, tak zaplatím kancelársky nábytok, na štrk a na cement mi neostane. No nedá sa to. Viem, že pán poslanec Matovič podniká, mal by to vedieť, proste ono to nie je čierne a biele. Chápem, rád by som našiel aj ja spôsob, ako spraviť to, že ľudia podnikatelia, ktorí dodali tovary, služby, aby dostali zaplatené, ale týmto zákonom by ste nikomu nepomohli. A čo sa týka tej druhej, toho obchodného registra, zahlasovania, no každý mesiac teraz ohlásim, že som dva dni v omeškaní, tak zaplatím, už nie som v omeškaní, potom každý mesiac. To sa nedá, to, aj registrové súdy, to je proste, nevidím reálnu možnosť, ako dať tento zákon do života. Pohnútka veľmi dobrá, viem, vidím, že vás trápia tie isté veci čo väčšinu z nás, čo sa týka podnikateľov, ale toto riešenie nie je dobré, zaťažuje skôr tých podnikateľov ako tých lajdákov. A ešte na záver, chcel by som vás poprosiť, to vaše úvodné, tú vašu úvodnú vetu aby ste zmenili alebo opravili, lebo, verte mi, na Slovensku je viac poctivých podnikateľov ako podnikavcov. Len, bohužiaľ, tí podnikavci kazia postavenie podnikateľov a škodia podnikateľom. Ďakujem pekne.
P. Hrušovský, predseda NR SR: (2004-12-14):
(Pokračovanie prestávky.) (Po prestávke.)
Červeňáková, Elena, poslankyňa NR SR (2019-02-07):
Prajem vám príjemný deň. Vážený pán predsedajúci, vážené pani poslankyne, vážení páni poslanci, z poverenia výboru pre ľudské práva a národnostné menšiny uvádzam správu výboru k voľbe člena Správnej rady Ústavu pamäti národa (tlač 1303). Uplynutím 6-ročného funkčného obdobia 13. februára 2019 zaniká členstvo člena Správnej rady Ústavu pamäti národa voleného Národnou radou. V súlade s § 12 zákona č. 553/2002 Z. z. o pamäti národa po zániku členstva člena Správnej rady volí nového člena ten orgán, ktorý volil predchádzajúceho. Do určenej lehody, lehoty, teda do 16. januára 2019 boli gestorskému výboru pre ľudské práva a národnostné menšiny podané 2 návrhy na kandidátov. Ich zoznam je uvedený v tlači č. 1303. Návrh na voľbu pána Ondreja Krajňáka podala skupina 7 poslancov z rôznych opozičných poslaneckých klubov. Návrh na voľbu pána Richarda Pavloviča podali poslanci poslaneckého klubu SMER – sociálna demokracia. Gestorský výbor návrhy prerokoval na svojej 48. schôdzi 23. januára 2019 a svojím uznesením č. 115 konštatoval, že všetci navrhnutí kandidáti spĺňajú podmienky uvedené v zákone o pamäti národa. Gestorský výbor preto odporúča Národnej rade zvoliť člena Správnej rady Ústavu pamäti národa z kandidátov uvedených v správe výboru (tlač 1303). Pán predseda, prosím, otvorte rozpravu.
Hrnčiar, Andrej, podpredseda NR SR (2018-10-17):
Reakcia na faktické.
Laššáková, Jana, podpredsedníčka NR SR (2012-11-29):
Pán poslanec Brocka, nech sa páči.
Blaha, Ľuboš, podpredseda NR SR (2024-01-18):
Pán poslanec Michal Šipoš, nech sa páči.
Laššáková, Jana, podpredsedníčka NR SR (2015-05-26):
Prezentujme sa a hlasujeme. (Hlasovanie.) Prítomných 132 poslancov, za návrh 38, proti boli 2, zdržalo sa 89 poslancov, nehlasovali 3. Konštatujem, že sme neschválili postúpenie návrhu zákona do druhého čítania. Pán poslanec, ste ešte ďalej spravodajca, opäť, pán poslanec, vás prosím, aby ste uviedli hlasovanie v prvom čítaní, a to o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (tlač 1420, bod 62 schváleného programu). Ide o návrh zákona, ktorý sme prerokovali na 48. schôdzi. Nech sa páči, pán spravodajca.
Bugár, Béla, podpredseda NR SR (2018-06-19):
Prezentujme sa a hlasujeme. (Hlasovanie.) Prítomných 142, za 1, proti 47 a zdržalo sa 94 poslancov. Konštatujem, že tieto body zo spoločnej správy sme neschválili.
Laurenčík, Milan, podpredseda NR SR (2020-05-14):
Ďakujem. Na vaše vystúpenie neevidujem žiadnu faktickú poznámku. Ďalšou prihlásenou do rozpravy je pani poslankyňa Vladimíra Marcinková, nech sa páči, máte slovo.
Beluský, Martin, poslanec NR SR (2021-02-25):
Ďakujem za slovo. Pani ministerka, ďakujem, že ste vystúpili v rozprave, aby sa, aby sme mohli reagovať. Ja sa vás chcem, ja chcem využiť tú príležitosť, že ste vystúpili a opýtať sa vás na jednu vec, lebo máme nastavený zákon tak, že schvaľovanie predĺženia núdzového stavu má na starosti parlament. Čiže parlament a poslanci, ktorí vám dajú určitú spätnú väzbu a požadujú od vás určité informácie na to, aby sme sa mohli správne rozhodnúť. A aj pri prvom predlžovaní núdzového stavu vystúpili z radov koaličných poslancov poslanci, ktorí žiadali, aby predložený materiál obsahoval prognózy, porovnania, vysvetlenia a tak ďalej. To chce viacej dát, viacej čísel. Materiál nakoniec ste teda predložili, dodatočne včera o asi 9.30 prišla poslancom. Podľa mňa je stále veľmi slabý a nedostatočný. Ja sa vás chcem spýtať, prečo, keď už v januári od vás koaliční poslanci žiadali prepracovanejší materiál, ste ten materiál nevypracovali hneď pri schvaľovaní predĺženia núdzového stavu na vláde a prečo ste to predložili až včera 9.30 hod. pár hodín pred rokovaním tohto bodu. Ďakujem pekne za odpoveď, pani ministerka.
Schlosár, Rastislav, poslanec NR SR (2022-06-14):
Navrhujem zaradiť do programu 66. schôdze prijatie uznesenia Národnej rady 1) ktorým Národná rada rezolútne odmietne akékoľvek ďalšie obmedzovanie suverenity a nezávislosti Slovenskej republiky zo strany organizácií ovládaných globalistami a medzinárodnými finančníkmi, ako sú hlavne Európska únia, Svetová banka, Svetová zdravotnícka organizácia či Medzinárodný menový fond a 2) ktorým si Národná rada zaviaže túto suverenitu a nezávislosť Slovenskej republiky v plnej miere obnoviť. Odôvodnenie: Západní globalisti a medzinárodní finančníci, ktorí pevne ovládajú Európsku úniu, Svetovú banku, Svetovú zdravotnícku organizáciu a ďalšie medzinárodné organizácie, systematicky likvidujú suverenitu Slovenskej republiky a ďalších štátov. Výsledkom tejto rozkladnej politiky je zotročenie Slovenska a jeho obyvateľov. Preto navrhujeme, aby Národná rada prijala uznesenie, ktorým odmietne ďalšie presúvanie právomocí Slovenska na tieto svetovládne inštitúcie a ktorým sa súčasne zaviaže vrátiť tieto právomoci Slovenska v plnej miere späť. Občania svojim volebným politikom poslancom a členom vlády nikdy nedali mandát na to, aby Slovensko obrali o národné a štátne kompetencie... (Prerušenie vystúpenia časomerom.)
P. Hrušovský, predseda NR SR: (2005-06-23):
(Hlasovanie.) 143 prítomných, 143 za. Schválili sme návrh. Nech sa páči. M. Abelovský, poslanec: Budeme hlasovať o bode 2 zo spoločnej správy s návrhom gestorského výboru...
Pčolinský, Peter, podpredseda NR SR (2023-02-09):
Pán poslanec Kuriak.
Sulík, Richard, predseda NR SR (2010-11-04):
Panie poslankyne, páni poslanci, výsledky hlasovania sú na svete. Pýtam sa, či je všeobecný súhlas, aby sme pokračovali v rokovaní už teraz. Ďakujem pekne. Tak by som poprosil, keby ste mohli zaujať miesta a budeme pokračovať o dve-tri minúty. Prosím vás, páni poslanci, keby ste sa mohli usadiť. Ďakujem. Páni poslanci, predpokladám, že je vo vašom záujme, aby sme schôdzu zajtra ukončili, preto predpokladám, že je aj vo vašom záujme, aby sme teraz pokračovali s výsledkami. Pokračujeme v rokovaní hneď ako sa usadíte. Pokračujeme v rokovaní. Poprosím povereného overovateľa, aby oznámil výsledky tajného hlasovania o návrhu na voľbu kandidáta na vymenovanie za generálneho prokurátora Slovenskej republiky. Pán poslanec Kolesík, nech sa páči.
Blanár, Juraj, podpredseda NR SR (2021-07-23):
Pán poslanec Lukáš Kyselica, nech sa páči.
Blanár, Juraj, podpredseda NR SR (2021-12-02):
Pán poslanec Pročko s faktickou poznámkou.